Národná rada Slovenskej republiky

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## **IV. volebné obdobie**

 Číslo: 1089/2009

**1104a**

# **S p o l o č n á s p r á v a**

výborov Národnej rady Slovenskej republiky o výsledku prerokovania vládneho **návrhu** zákona, ktorým sa  mení a dopĺňa zákon č. 469/2003 Z. z. o označeniach pôvodu výrobkov a zemepisných označeniach výrobkov a o zmene a doplnení niektorých zákonov v znení neskorších predpisov (tlač **1104)** v druhom čítaní

 Výbor Národnej rady Slovenskej republiky pre hospodársku politiku ako gestorský výbor k vládnemu návrhu zákona, ktorým sa  mení a dopĺňa zákon č. 469/2003 Z. z. o označeniach pôvodu výrobkov a zemepisných označeniach výrobkov a o zmene a doplnení niektorých zákonov v znení neskorších predpisov (tlač **1104)** (ďalej len „gestorský výbor“) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (ďalej len „rokovací poriadok“) spoločnú správu výborov Národnej rady Slovenskej republiky.

**I.**

Národná rada Slovenskej republiky uznesením zo 16. júna 2009 č. 1463 pridelila vládny návrh zákona, ktorým sa  mení a dopĺňa zákon č. 469/2003 Z. z. o označeniach pôvodu výrobkov a zemepisných označeniach výrobkov a o zmene a doplnení niektorých zákonov v znení neskorších predpisov (tlač **1104)** na prerokovanie týmto výborom:

Ústavnoprávnemu výboru Národnej rady Slovenskej republiky a

Výboru Národnej rady Slovenskej republiky pre hospodársku politiku.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

Návrh zákonaodporúčali Národnej rade Slovenskej republiky schváliť:

* Ústavnoprávny výbor Národnej rady Slovenskej republiky uznesením z 2. septembra 2009 č. 693;
* Výbor Národnej rady Slovenskej republiky pre hospodársku politiku uznesením z  2. septembra 2009 č. 546.

**IV.**

Z uznesení výborov Národnej rady Slovenskej republiky pod bodom III tejto správy vyplývajú nasledovné pozmeňujúce a doplňujúce návrhy:

1. V čl. I 13. bode § 14 ods. 3 písmeno c) znie:

„c) vymedzenie výrobku alebo špecifikáciu výrobku,“.

Navrhuje sa ustanovenie spresniť.

**Ústavnoprávny výbor NR SR**

**Výbor NR SR pre hospodársku politiku**

***Gestorský výbor odporúča schváliť***

1. V čl. I 14. bode § 15a písm. b sa za slovo „chemických“ vkladá slovo „vlastností“.

Navrhuje sa ustanovenie spresniť.

**Ústavnoprávny výbor NR SR**

**Výbor NR SR pre hospodársku politiku**

***Gestorský výbor odporúča schváliť***

1. V čl. I 17. bode v nadpise §19 sa na konci pripája slovo „výrobku“ .

Navrhuje sa spresnenie nadpisu, nakoľko nie je zavedená legislatívna skratka pre špecifikácie podľa § 15a a 15b.

**Ústavnoprávny výbor NR SR**

**Výbor NR SR pre hospodársku politiku**

***Gestorský výbor odporúča schváliť***

1. V čl. I 20. bode § 24 ods. 3 sa za slová „§ 23 ods. 1“ vkladá čiarka, vypúšťa spojka „a“ a slová „lehoty na vyjadrenie sa žiadateľa k námietkam proti žiadosti podľa § 33 ods. 3 a proti žiadosti podľa § 36c ods. 3“ sa nahrádzajú slovami „lehoty na vyjadrenie sa žiadateľa k námietkam podľa § 33 ods. 3 a podľa § 36c ods. 3“.

Ide o spresnenie ustanovenia.

**Ústavnoprávny výbor NR SR**

**Výbor NR SR pre hospodársku politiku**

***Gestorský výbor odporúča schváliť***

1. V čl. I  26. bode § 29 ods. 1 písm. i) sa za slovo „vymedzenie“ vkladá slovo „výrobku“.

Ide o spresnenie ustanovenia.

**Ústavnoprávny výbor NR SR**

**Výbor NR SR pre hospodársku politiku**

***Gestorský výbor odporúča schváliť***

1. V čl. I 28. bode § 32 ods. 4 sa odkaz „7c)“ vypúšťa za slovom „potraviny“ a umiestňuje sa za slovom „náležitosti“.

Čl. 4 nariadenia č. 510/2006 upravuje, čo je obsahom špecifikácie výrobku.

**Ústavnoprávny výbor NR SR**

**Výbor NR SR pre hospodársku politiku**

***Gestorský výbor odporúča schváliť***

1. V čl. I 37. bode poznámky pod čiarou k odkazom 8c) až 8g) sa nahrádzajú novými poznámkami pod čiarou, 8c) až 8g), ktoré znejú:

„8c) Čl.118e nariadenia Rady (ES) č. 1234/2007 z  22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (Ú. v. EÚ L 299,16.11.2007) v platnom znení.

8d) Nariadenie Rady (ES) č. 1234/2007 v platnom znení.

8e) Čl. 118n nariadenia Rady (ES) č. 1234/2007.

8f) Čl. 118c ods. 2 nariadenia Rady (ES) č. 1234/2007.

8g) Čl. 118f ods. 5 písm. b) nariadenia Rady (ES) č. 1234/2007.“.

Dňa 17. júna 2009 bolo v Úradnom vestníku Európskej únie zverejnené nariadenie Rady (ES) č. 491/2009 z  25. mája 2009, ktorým sa mení a dopĺňa nariadenie (ES) č. 1234/2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (ďalej len „nariadenie č. 491/2009“), ktorým bolo článkom 3 nariadenia č. 491/2009 zrušené nariadenie Rady (ES) č. 479/2008 z 29. apríla 2008 o spoločnej organizácii trhu s vínom (ďalej len „nariadenie č. 479/2008“). Nariadenie č. 491/2009 nadobudlo účinnosť siedmy deň po jeho uverejnení v Úradnom vestníku Európskej únie a uplatňuje sa od 1. augusta 2009. Cieľom nariadenia č. 491/2009 je začlenenie sektoru vinohradníctva a vinárstva do nariadenia o jednotnej spoločnej organizácii trhov, t. j. začlenenie nariadenia č. 479/2008 do nariadenia Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (ďalej len „nariadenie č. 1234/2007“). Preto boli ustanovenia nariadenia č. 479/2008, ktoré boli uvedené v poznámkach pod čiarou k odkazom 8c) až 8g) návrhu zákona v nezmenenej podobe začlenené cez nariadenie č. 491/2009 do jednotlivých zodpovedajúcich článkov nariadenia č. 1234/2007. Vzhľadom na uvedené je v texte návrhu zákona potrebné zmeniť poznámky k odkazom 8c) až 8g).

**Výbor NR SR pre hospodársku politiku**

***Gestorský výbor odporúča schváliť***

1. V čl. I 37. bode poznámke pod čiarou 8h) sa za slovo „definovaní,“ vkladá slovo „popise,“.

Ide o opravu názvu právneho aktu ES v súlade s jeho uverejnením v Úradnom vestníku Európskej únie.

**Ústavnoprávny výbor NR SR**

**Výbor NR SR pre hospodársku politiku**

***Gestorský výbor odporúča schváliť***

Gestorský výbor odporúča **o bodoch 1 až 8**  hlasovať spoločne s odporúčaním **s c h v á l i ť.**

**V.**

Gestorský výbor na základe stanovísk výborov vyjadrených v ich uzneseniach uvedených pod bodom III tejto správy a stanovísk poslancov gestorského výboru vyjadrených v rozprave k tomuto návrhu zákona

**odporúča Národnej rade Slovenskej republiky**

vládny návrh zákona, ktorým sa  mení a dopĺňa zákon č. 469/2003 Z. z. o označeniach pôvodu výrobkov a zemepisných označeniach výrobkov a o zmene a doplnení niektorých zákonov v znení neskorších predpisov

**s c h v á l i ť v** znení schválených pozmeňujúcich a doplňujúcich návrhov uvedených v tejto správe**.**

 Spoločná správa výborov Národnej rady Slovenskej republiky o výsledku prerokovania vládneho návrhu zákona, ktorým sa  mení a dopĺňa zákon č. 469/2003 Z. z. o označeniach pôvodu výrobkov a zemepisných označeniach výrobkov a o zmene a doplnení niektorých zákonov v znení neskorších predpisov (tlač **1104a)** v druhom čítaní bola schválená uznesením z 8. septembra 2009 č. 555.

Týmto uznesením výbor zároveň poveril spravodajcu predložiť návrhy podľa §  81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky.

Bratislava 8. septembra 2009

Maroš **K o n d r ó t   v.r.**

predseda Výboru NR SR pre

hospodársku politiku